b'\n_START_ARTICLE_\nEresidae\n_START_SECTION_\nUtseende\n_START_PARAGRAPH_\nMiddelsstore (6-16 mm), kraftige, gjerne m\xc3\xb8rkfargede edderkopper. Forkroppen er rektangul\xc3\xa6r med \xc3\xa5tte sm\xc3\xa5 \xc3\xb8yne, av disse sitter fire samlet i midten foran, to sitter ved framhj\xc3\xb8rnene og de siste to omtrent midt p\xc3\xa5 sidene. Bakkroppen er kort oval. Beina er korte og kraftige._NEWLINE_De er entelegyne edderkopper, det vil si at hunnene har velutviklet epigyn, et lokk som ligger over kj\xc3\xb8nns\xc3\xa5pningen.\n_START_SECTION_\nLevevis\n_START_PARAGRAPH_\nDe lever i underjordiske tunneler kledt med silke. R\xc3\xb8ret har et tak av fin (cribellat) silke. Noen av artene lever selskapelig. Hunnene, som holder seg i ro i gangene sine, er langlivede, de vandrende hannene lever derimot ganske kort tid.\n_START_SECTION_\nUtbredelse\n_START_PARAGRAPH_\nFamilien finnes nesten utleukkende i den Gamle verden, med unntak av noen f\xc3\xa5 arter i Brasil._NEWLINE_I Nord-Europa finnes den sjeldne, meget karakteristiske Eresus kollari, der hunnen er helt svart, hannen har en skarpt r\xc3\xb8d bakkropp med fire svarte prikker. Den er utbredt nord til Danmark men er sjelden over alt, og artene er fredet i flere europeiske land. Eresus sandaliatus, som kan kjennes p\xc3\xa5 at hannen har et par mindre flekker bak de fire store p\xc3\xa5 bakkroppen, har en lignende utbredelse men er ogs\xc3\xa5 sv\xc3\xa6rt sjelden.'